На основу члана 30. став 2. Одлуке о правима на финансијску подршку породици са децом

 („Службени лист Града Новог Сада“, бр. 34/17), Градска управа за социјалну и дечију заштиту

 расписује

**ЈАВНИ КОНКУРС**

за доделу средстава из буџета Града Новог Сада за организацију манифестације

„Дечја недеља“ на територији Града Новог Сада за 2017. годину, под називом

„Грaдимo мoстoвe мeђу гeнeрaциjaмa зa рaдoст свaкoг дeтeтa!“

 I. Расписује се Јавни конкурс за доделу средстава из буџета Града Новог Сада за организацију манифестације „Дечја недеља“ на територији Града Новог Сада, која се организује сваке године, у првој недељи октобра, рaди прeдузимaњa мeрa у циљу скретања пажње јавности на децу и младе, на њихове потребе и права у породици, друштву и локалној заједници, право да одрастају у што бољим условима, на једнаке шансе за развој и остварење својих потенцијала.

 Циљеви „Дечје недеље“ су:

 - скретање пажње најшире јавности на права и потребе деце,

 - указивање на одговорност коју породица, школа, држава и њене институције имају у заштити

 деце, и остваривању њихових права,

 - презентација до сада постигнутих резултата,

 - указивање на примере добре праксе и проблеме у остваривању права деце,

 - подстицање интерсекторске сарадње у стварању услова за поштовање права, и оптимални

 развој сваког детета,

 - промоција активног учешћа деце у доношењу одлука које се њих тичу,

 - покретање иницијатива и нових акција које доприносе побољшању положаја деце и

 остваривању њихових права.

II. Средства за реализацију програма из тачке I. овог јавног конкурса, обезбеђена су Одлуком о буџету Града Новог Сада за 2017. годину ("Службени лист Града Новог Сада", бр. 80/16 и 31/17), у укупном износу од 1.000.000,00 динара.

III. Право учешћа на Јавном конкурсу имају установе, организације и удружења чије је седиште на територији Града Новог Сада, који у својим програмима деловања имају активности које доприносе циљевима „Дечје недеље“, и који имају искуство, најмање две године, у организовању манифестација за децу на територији Града Новог Сада.

IV. Критеријуми за оцену пријављених програма:

- актуелност програма,

- допринос који програм има у остварењу циљева „Дечије недеље“,

- иновативност програма којом се доприноси побољшању положаја деце и младих и остваривању

 њихових права,

- капацитет и искуство учесника конкурса за реализацију активности из програма,

- заступљеност међусекторске сарадње у организацији и реализацији програма,

- усмереност садржаја предложеног програма на вредности мултикултуралности и инклузије и

 на развијање еколошке свести код деце и младих,

 - промоција превенције породичног насиља, насиља над децом и безбедног окружења,

 - промоција талената и вештина код деце и младих, и подстицање њиховог стваралаштва

 дружењем са познатим ствараоцима из различитих области живота и рада (културе, спорта,

 науке, разних заната и других делатности),

 - примереност и приступачност простора за реализацију програма,

- економичност буџета програма.

V. Пријава на Јавни конкурс са Анексом бр.1 и 2 може се преузети на званичној интернет

 презентацији Града Новог Сада (www.novisad.rs) или у Градској управи за социјалну и дечију заштиту, Нови Сад, Жарка Зрењанина 2, канцеларија 46, II спрат.

 Образац пријаве, као и Анекс бр. 1 и 2, попуњава се на српском језику, ћириличним писмом, на персоналном рачунару и на прописаном обрасцу.

 Пријаве које нису попуњене у складу са ставом 2. ове тачке, односно неблаговремене, непотпуне, послате факсом или електронском поштом, као и пријаве које нису потписане од стране овлашћеног лица и оверене печатом, које нису у складу са конкурсном документацијом, неће се разматрати.

VI. Уз пријаву учесник Јавног конкурса подноси:

- фотокопију решења о упису у одговарајући регистар,

- фотокопију Статута,

- фотокопију споразума о партнерству (уколико је потребна за програмске активности),

- оригинал позитивне препоруке (уколико је поседује),

- потписану изјаву подносиоца предлога програма.

Конкурсна документација се не враћа.

VII. Пријаве на Јавни конкурс подносе се у затвореној коверти, у Писарници Градске управе за опште послове, Трг слободе 1., Нови Сад, са назнаком: "ЗА ЈАВНИ КОНКУРС - НЕ ОТВАРАТИ".

 Пријава треба да садржи: прописно попуњен образац са Анексом бр. 1 и 2, компакт диск са обрасцем и Анексом бр. 1 и 2, као и документацију из тачке VI.овог конкурса.

VIII. **Рок за подношење пријаве је 11. септембар 2017. године.**

IX. Поступак Јавног конкурса спровешће Комисија за стручну процену и избор програма организовања манифестације „Дечја недеља“ на територији Града Новог Сада (у даљем тексту: Комисија), коју образује и именује Градоначелник Града Новог Сада.

X. Комисија утврђује Предлог листе програма за организацију манифестације „Дечја недеља“ на

 територији Града Новог Сада за 2017. годину (у даљем текст: Предлог листе) и објављује га на

 званичној интернет презентацији Града Новог Сада (www.novisad.rs).

 Учесници Јавног конкурса имају право да, у року од три дана од дана објављивања Предлога

 листе, изврше увид у поднете пријаве и приложену документацију и поднесу приговор.

 Одлуку о приговору доноси Комисија, у року од седам дана од дана његовог пријема, и одлука

 Комисије је коначна.

XI. Комисија у року од 15 дана од дана истека рока за подношење пријава на Јавни конкурс, доставља Градској управи за социјалну и дечију заштиту Извештај о спроведеном поступку Јавног конкурса.

 Пре достављања извештаја, Комисија може учеснику Јавног конкурса предложити да изврши одређене измене програма у погледу активности и трошкова његове реализације.

XII. Јавни конкурс објавити у "Службеном листу Града Новог Сада".

РЕПУБЛИКА СРБИЈА

АУТОНОМНА ПОКРАЈИНА ВОЈВОДИНА

ГРАД НОВИ САД

Градска управа за социјалну и В.Д. НАЧЕЛНИКА

дечију заштиту Вера Гркавац

Број:

Дана:

НОВИ САД